*Proiect*

L E G E

pentru modificarea şi completarea Legii nr.285-XIV din 18.02.1999 cu privire la jocurile de noroc

\* \* \*

Parlamentul adoptă prezenta lege organică.

**Art. I.** – Legea nr.285-XIV din 18.02.1999 cu privire la jocurile de noroc (Monitorul Oficial al Republicii Moldova, nr.50–52/230 din20.05.1999), cu modificările şi completările ulterioare, se modifică şi se completează după cum urmează:

1. De exclus alin. (2) din articolul 3.

2. La articolul 5 alin.(1) sintagma „regulile jocului” se substituie cu sintagma: „Regulamentul-tip privind organizarea şi desfăşurarea activităţii în domeniul jocurilor de noroc: exploatarea automatelor de joc cu cîştiguri băneşti; întreţinerea cazinourilor; stabilirea mizelor la competiţiile sportive; organizarea şi desfăşurarea loteriilor, în continuare Regulament - Tip (aprobat de Guvern).

3. Articolul 6 se modifică după cum urmează:

 Titlul articolului va avea următorul conţinut: „Desfăşurarea jocurilor de noroc”

 La alin.(1) sintagma „regulilor, aprobate de Ministerul Finanţelor” se substituie cu sintagma „prevederilor Regulamentului-tip şi regulilor de desfăşurare a jocurilor de noroc”, elaborate și aprobate de către titularul de licență.

Literele a)-e) se substituie cu literele a)-b), cu următorul conţinut:

„a) Regulamentul-tip privind organizarea şi desfăşurarea activităţii în domeniul jocurilor de noroc :

* drepturi, obligaţiunile, interdicţiile raportate la jucător;
* drepturile, obligaţiunile, interdicţiile raportate organizatorului jocurilor de noroc;
* cerinţe faţă de cazinou/sala de joc/locul de joc;
* cerinţe faţă de utilajul şi inventarul de joc;
* descrierea desfăşurării activităţilor în domeniul jocurilor de noroc: automate de joc cu cîştiguri băneşti/ cazinoul/loteria/ pariul;
* valoarea şi formele garanţiei financiare;
* condiţiile de plată a cîştigurilor;
* modul şi termenele de satisfacere a pretenţiilor jucătorilor;

 - alte prevederi legale prevăzute de lege.

 b) regulile de desfăşurare a jocurilor de noroc:

 - denumirea organizatorului jocului;

 - descrierea exactă a sistemului de joc aplicat (condiţiile amănunţite ale jocului);

 - locul, modul şi termenul limită de eliberare a cîştigurilor;

 - alte informaţii stabilite de articolele respective ale prezentei legi.

 Alineatele (2)-(3) se exclud.

4. La articolul 7 se exclude sintagma “ Ministerul Finanţelor şi”, iar după sintagma “ Camera de Licenţiere” se completează cu sintagma “în condiţiile prevederilor Legii nr. 451-XV din 30.07.2001 privind reglementarea prin licenţiere a activităţii de întreprinzător şi Legii nr. 131 din 08.06.2012 privind controlul de stat asupra activităţii de întreprinzător

5. La art. 16 se exclude alin. (5).

6. La art. 17 sintagma “numai cu autorizaţia Ministerului Finanţelor, eliberată în modul stabilit” se substituie cu sintagma “în condiţiile certificării stabilite de lege.”

7. La art. 19 se exclude alin. (4).

8. La art. 21 lit. a) se exclude.

9. Art. 25 se exclude.

10. La art. 29 alin. (9) după sintagma „ monopolul statului” se completează cu sintagma „ și este supusă reglementării prin licenţiere.”

11. Articolul 32 alin.(3) se exclude.

12. La art. 33:

lit.a) se exclude sintagma „ şi acceptabile pentru Ministerul Finanţelor”;

lit.b) se exclude sintagma „ şi acceptabile pentru Ministerul Finanţelor”;

lit. c) se exclude sintagma „indicat de Ministerul Finanţelor.

13. La art. 34 alin. (1) după sintagma „toate loteriile” se completează cu sintagma „fără de excepţii.”, iar alineatele (4) și (6) se exclud.

14. La art. 36 se exclude alin. (3).

15. Articolul 37 se exclude.

16. La art. 43 se exclude sintagma „de Ministerul Finanţelor”.

17. La art. 46 alin.(2) se exclude lit. g).

18. La art. 47 alin.(2) se exclude lit. d) şi se completează cu o literă nouă e1), cu următorul conţinut: “e1) întrebuinţării utilajului şi inventarului de joc, inclus în licenţe anterior retrase, în conformitate cu art. 21 lit.g) al Legii nr.451/2001 privind reglementarea prin licenţiere a activităţii de întreprinzător, pentru care nu a fost achitată taxa de licenţă integral.”

19. La art. 49 alin.(1) după sintagma „ a activităţii de întreprinzător” se completează cu sintagma „precum şi în cazurile:

- exploatării utilajului de joc neinclus în licenţă;

- atestarea prin Hotărîrea judecătorească definitivă a înşelării/escrocării jucătorului.”.

**Art. II.** –Guvernul:

a) în termen de 2 luni, va aduce actele sale normative în concordanţă cu prezenta lege şi va asigura armonizarea actelor normative departamentale cu prezenta lege;

b) în termen de 3 luni, va prezenta Parlamentului propuneri pentru aducerea legislaţiei în vigoare în concordanţă cu prezenta lege.

|  |  |
| --- | --- |
| **Președintele Parlamentului** |  **Igor CORMAN** |
|  |  |